20
Zĩblea wabikɛa
1 Davidi lɛ.
2 Dii sinnↄ n yeelɛa guu,
Yakↄbu buiↄ Lua n sɛ lɛsĩ.
3 Kua za aà kúkĩi a n suaba,
kua za Siↄna a dↄnlɛ.
4 Aà n sa'oa píi sí,
n sa'obↄↄ i dↄaàgu.
5 Aà pↄ́ pↄ́ n pↄ gbà kpama,
aà to ǹ yã́ pↄ́ ńlɛ yá le,
6 wí gulakɛ zĩ pↄ́ ń blè yã́ musu,
wí dàlapoo da ń wá Lua tↄ́o.
Dii wabi pↄ́ ń kɛ̀ sinnↄ píi.
7 Má dↄ̃̀ sa Dii ì kía pↄ́ a kpà suaba,
ì siaànↄ za a bɛ pↄ́ a kua adoau,
i to aà zĩble ń a gã̀sa gbãao.
8 Gbɛ̃eↄ ì zĩkasↄ̃goↄ náaikɛ,
gbɛ̃eↄ ì sↄ̃́ↄ náaikɛ,
wápiↄ sↄ̃, Dii wá Lua náai wi kɛ.
9 Ampiↄ, aa kúlɛ aa lɛ́lɛ,
wápiↄ sↄ̃ wáↄ zɛa gíũgiũɛ.
10 Dii, to kí zĩble,
tó wa lɛzùnzi, síwanↄ.