149
Dii yãmanaↄ yã́kpalɛkɛa ń dṹniao
1 Àleluya!
À lɛ̀ dafu sí Diiɛ aà yãmanaↄ!
À aà táasilɛ balu guu!
2 Isailiↄ, à vĩ àↄ kɛ̃aa á Kɛna yã́ musu.
Siↄnadeↄ, à pↄnakɛ ń á kíao.
3 À ↄ̃wã à aà tↄbↄ,
à aà táasilɛ ń mↄↄnao ń gã̀ao.
4 Asa Dii gbɛ̃́ↄ yã́ ì kaaàguɛ,
ì zĩabusanaↄ kpɛla à ń suaba.
5 Dii yãmanaↄ kúkuakɛ ń gawipiu,
an gula aↄ dↄ ń lii musu.
6 Lua táasilɛa aↄ dↄ ń lɛ́u,
fɛ̃nda lɛ́ pla aↄ naa ń ↄzĩ,
7 aa tↄsiò buiↄwa,
aai bùsu píi gbɛ̃́ↄ wɛtãò,
8 aai ń kíaↄ yeye ń mↄdaonaↄ,
aai galakpa ń kíabuiↄnɛ,
9 aai sɛ́ńnↄ lá Lua yãdàńlawa.
Dii yãmanaↄ tↄbↄ a guu.
Àleluya!