70
Wiilɛa Suabanai
(Soũ 40.14-18)
1 Davidi lɛ.
2 Lua, ma misi,
Dii, kɛ kpakpa mↄ dↄmalɛ.
3 To wí gbɛ̃́ pↄ́ lɛ́ ma wɛↄ kṹ,
aa ń mi pɛlɛ.
To gbɛ̃́ pↄ́ ye mà taasikɛↄ kpɛkpa,
an gɛɛ gↄ̃ kpá ń wɛ́i.
4 Gbɛ̃́ pↄ́ aaì omɛɛ, tàalɛ tàalɛↄ,
to aa ɛa ń wío.
5 Gbɛ̃́ pↄ́ aalɛ n kĩ́i wɛɛlɛↄ,
to an pↄ kɛma na aa yáalↄ.
Gbɛ̃́ pↄ́ an wɛ́ dↄi ǹ ń suabaↄ,
aa o láasai Lua zↄ̃ↄ.
6 Taaside wɛ̃naden ma ũ,
Lua, kɛ kpakpa.
Ḿmɛ ń ma Dↄnlɛde ũ,
ḿmɛ ń ma Mìsina ũ,
Dii, ńsu gɛ̃gɛ̃o.